ΑΠΟΦΑΣΕΙΣ
Αριθμ. 27658
Επανακαθορισμός οριογραμμής αιγιαλού και
καθορισμός, το πρώτον, οριογραμμής παραλίας στην περιοχή «Πούντα» Πλατανιστού του
Δήμου Καρύστου της Περιφερειακής Ενότητας
Εύβοιας (από θέση με Χ=549874, Υ=4206108
έως Χ=548930, Υ=4204508) και επανακαθορισμός όμορου τμήματος ορίων αιγιαλού-παρα-
λίας, που καθορίστηκαν στην παραλία «Λιβάδι» Πλατανιστού σύμφωνα με την υπό στοιχεία
6826/Φ.αιγ.-παρ./15.12.2005 (Δ’ 1496) απόφαση
(από θέση Χ=548930, Υ=4204508 έως Χ=547836,
Υ=4204441), συνολικού μήκους, αμφοτέρων,
3.200 μέτρων .
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Τον ν. 2971/2001 «Περί αιγιαλού και παραλίας και
άλλες διατάξεις» (Α’ 285).
3. Τον ν. 5092/2024 «Όροι αξιοποίησης της δημόσιας
περιουσίας στις παραθαλάσσιες περιοχές και άλλες διατάξεις» (Α’ 33) και ειδικότερα τις παρ. 1 και 10 του άρ-
θρου 23, όπως η τελευταία προστέθηκε με το άρθρο 113
του ν. 5104/2024 (Α’ 58).
4. Τον ν. 3200/1955 «Περί διοικητικής αποκεντρώσεως»
(Α’ 97), όπως αυτές τροποποιήθηκαν με τα ν.δ. 532/1970,
β.δ. 704/1970, β.δ. 705/1970, β.δ. 192/1972, π.δ. 71/1984,
π.δ. 347/1986, ν. 2026/1992 και π.δ. 97/1993.
5. Την παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενοποίηση του φορολογικού ελέγχου και άλλες διατάξεις»
(Α’ 15), δυνάμει των οποίων από 10-04-2004, αρμοδιότητες του Υπουργού Οικονομίας και Οικονομικών, οι οποίες
ανήκαν ή είχαν μεταβιβαστεί στους Νομάρχες μέχρι την
έναρξη λειτουργίας των Νομαρχιακών Αυτοδιοικήσεων
και αφορούν θέματα του Υπουργείου Οικονομίας και
Οικονομικών, που εξαιρέθηκαν από την κατάργηση με
τις διατάξεις της παρ. 2 του άρθρου 39 του ν. 2218/1994,
περιήλθαν στους Γενικούς Γραμματείς Περιφερειών.
6. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
7. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγί-
ας(ΕΕ)2016/2102 και της Οδηγίας (ΕΕ)2019/1024) - Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ)2018/1972) και άλλες διατάξεις»
(Α’ 184).
8. Τα άρθρα 63 έως 66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α’ 136).
9. Τις διατάξεις των διατηρούμενων σε ισχύ άρθρων
του π.δ. 284/1988 «Οργανισμός Υπουργείου Οικονομικών» (Α’ 128).
10. Το π.δ. 142/2017 «Οργανισμός Υπουργείου Οικονομικών» (Α’ 181).
11. Την παρ. 3 του άρθρου 3 του π.δ. 77/2023 «Σύσταση Υπουργείου και μετονομασία Υπουργείων – Σύστα-
ση, κατάργηση και μετονομασία Γενικών Γραμματειών
και Ειδικών Γραμματειών - Μεταφορά αρμοδιοτήτων,
υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
12. Την παρ. 1 του άρθρου 1 του π.δ. 82/2023 «Μετονομασία Υπουργείου-Σύσταση και μετονομασία Γενικών
Γραμματειών-Μεταφορά αρμοδιοτήτων, υπηρεσιακών
μονάδων και θέσεων προσωπικού-Τροποποίηση και
συμπλήρωση του π.δ. 77/2023 (Α’ 130) - Μεταβατικές
διατάξεις» (Α’ 139).
13. Το π.δ. 138/2010 «Οργανισμός Αποκεντρωμένης
Διοίκησης Θεσσαλίας - Στερεάς Ελλάδας» (Α’ 231).
14. Την υπό στοιχεία 1063649/790/Α0006/3.8.2004
απόφαση του Υπουργού Οικονομίας και Οικονομικών
«Περί καταγραφής και διοικητικής κωδικοποίησης των
αρμοδιοτήτων σε θέματα υπηρεσιών υπουργείου ΟιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 261
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
κονομίας και Οικονομικών που περιέρχονται στους Γενικούς Γραμματείς Περιφερειών κατά τις διατάξεις της
παρ. 21 του άρθρου 46 του ν. 3220/2004».
15. Την υπ’ αρ. 86776/19.12.2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου στη θέση του Μετακλητού Γραμματέα της Αποκεντρωμένης Διοίκησης Θεσσαλίας - Στερεάς
Ελλάδας» (Υ.Ο.Δ.Δ 1183).
16. Το υπό στοιχεία Δ6Α 1022671 ΕΞ 2011/10-02-2011
έγγραφο του Υπουργείου Οικονομικών, σύμφωνα με το
οποίο οι αρμοδιότητες του Υπουργού Οικονομικών, που
περιήλθαν στους Γενικούς Γραμματείς των Περιφερειών
[του ν. 2503/1997 (Α’ 107)], σύμφωνα με τις διατάξεις
της παρ. 21 του άρθρου 46 του ν. 3220/2004 (Α’ 15) και
καταγράφονται στην υπό στοιχεία 1063649/790/Α0006/
03-08-2004 απόφαση του Υπουργού Οικονομίας και Οικονομικών, ασκούνται από 01/01/2011, από τους Γενι-
κούς Γραμματείς των Αποκεντρωμένων Διοικήσεων, σύμφωνα με τις διατάξεις του άρθρου 280 του ν. 3852/2010
(Α’ 87).
17. Την από 22.02.2023 έκθεση της κατά το άρθρο 3
του ν. 2971/2001 αρμόδιας Επιτροπής για τον επανακαθορισμό της οριογραμμής αιγιαλού, τον καθορισμό, το
πρώτον, των ορίων παραλίας στην περιοχή «Πούντα»
Πλατανιστού και τον επανακαθορισμό τμήματος ορίων
αιγιαλού-παραλίας, που καθορίστηκαν στην παραλία
«Λιβάδι» Πλατανιστού του Δήμου Καρύστου της Περιφερειακής Ενότητας Εύβοιας.
18. Την από 06.09.2021 αίτηση του Βραχνάκη Στυλιανού προς την Κτηματική Υπηρεσία Εύβοιας.
19. Την από 06.09.2021 αίτηση των Σοφία και Κωνσταντίνου Στόκκιου, Δημητρίου Κωφόπουλου, Δημητρίου
Ζωντού, Χαράλαμπου Ζολώτα προς την Κτηματική Υπηρεσία Εύβοιας, η οποία κατατέθηκε από τον Βραχνάκη
Στυλιανό.
20. Την υπό στοιχεία 6826/Φ.αιγ-παρ/15.12.2005
(Δ’ 1496) απόφαση του Γενικού Γραμματέα Περιφέρειας
Στερεάς Ελλάδας, με την οποία καθορίστηκαν οι οριογραμμές αιγιαλού και παραλίας στη θέση «Λιβάδι» Πλα-
τανιστού.
21. Την υπ’ αρ. 4718/27322/05.04.2011 (Δ’ 78) απόφαση της Γενικής Γραμματέως Αποκεντρωμένης Διοίκησης
Θεσσαλίας-Στερεάς Ελλάδας, με την οποία καθορίστηκαν οι οριογραμμές αιγιαλού και παραλίας στη θέση
«Ποτάμι» Πλατανιστού.
22. Την υπ’ αρ. 14008/132512/04.09.2018 (Δ’ 383) απόφαση του Συντονιστή Αποκεντρωμένης Διοίκησης Θεσ-
σαλίας - Στερεάς Ελλάδας, με την οποία οριστικοποιήθηκε
η Προκαταρκτική Οριογραμμή Αιγιαλού (Π.Ο.Α) για τη
χωρική αρμοδιότητα της Περιφερειακής Ενότητας Εύβοιας και ισχύει για την εξεταζόμενη περιοχή.
23. Το από μηνός Φεβρουαρίου 2023 (22.02.2023) τοπογραφικό διάγραμμα, κλίμακας 1:1000, αποτελούμενο
από μία (1) πινακίδα, που συντάχθηκε από τον Δημήτριο
Προκάκη, Τοπογράφο Μηχανικό, υπάλληλο της Κτηματικής Υπηρεσίας Εύβοιας, θεωρήθηκε από την Προϊστα-
μένη της Κτηματικής Υπηρεσίας Εύβοιας, Σταματούλα
Μπαρσάκη στις 22.02.2023 και συνοδεύει την Έκθεση
της προαναφερόμενης Επιτροπής.
24. Το υπό στοιχεία 37555 ΕΞΕ 2024/02-04-2024 έγγραφο της Κτηματικής Υπηρεσίας Εύβοιας, με το οποίο
ζητείται η έκδοση της απόφασης, αποφασίζουμε:
Α. Επικυρώνουμε την από 22.02.2023 έκθεση της κατά
το άρθρο 3 του ν. 2971/2001 αρμόδιας Επιτροπής καθορισμού ορίων αιγιαλού και παραλίας, για τον επανακα-
θορισμό της οριογραμμής αιγιαλού και τον καθορισμό,
το πρώτον, της οριογραμμής παραλίας στην περιοχή
«Πούντα» Πλατανιστού του Δήμου Καρύστου Εύβοιας
(από θέση με Χ=549874, Υ=4206108 έως Χ=548930,
Υ=4204508), τον επανακαθορισμό όμορου τμήματος
ορίων αιγιαλού  - παραλίας που καθορίστηκαν στην
παραλία «Λιβάδι» Πλατανιστού, σύμφωνα με την υπό
στοιχεία 6826/Φ.αιγ.-παρ./15.12.2005 (Δ’ 1496) απόφαση (από θέση Χ=548930, Υ=4204508 έως Χ=547836,
Υ=4204441) συνολικού μήκους αμφοτέρων 3.200 μέτρα,
καθώς και το από μηνός Φεβρουαρίου 2023 τοπογραφικό διάγραμμα, κλίμακας 1:1000 αποτελούμενο από μία
(1) πινακίδα, που συντάχθηκε από τον Δημήτριο Προκάκη, Τοπογράφο Μηχανικό, υπάλληλο της Κτηματικής
Υπηρεσίας Εύβοιας, και θεωρήθηκε από την Προϊσταμένη της Κτηματικής Υπηρεσίας Εύβοιας, Σταματούλα
Μπαρσάκη στις 22.02.2023.
Β. Στο παραπάνω διάγραμμα η αρμόδια επιτροπή:
1. Επανακαθορίζει επί του 22-2-2023 τοπογραφικού
διαγράμματος κλίμακας 1:1000, με υπόβαθρο ορθοφωτοχάρτη της Κτηματολόγιο Α.Ε περιόδου 2007-9,
του τοπογράφου μηχανικού της Κτηματικής Υπηρεσίας Ευβοίας, Δημητρίου Προκάκη ΠΕ/Α’, την οριο-
γραμμή του αιγιαλού με κόκκινη συνεχή πολυγωνική
γραμμή υπό στοιχεία 1,2,3,...,80, συνολικού μήκους
3200 μέτρων.
Ο ως άνω επανακαθορισμός της οριογραμμής αιγιαλού, εφαρμόζεται επί δύο διαφορετικών - όμορων
μεταξύ τους παλαιότερων διοικητικών καθορισμών αιγιαλού - παραλίας σύμφωνα με τα Φ.Ε.Κ. Δ’ 1496/2005
και Δ’ 78/2011, όπου για τον μεν πρώτο (Δ’ 1496/2005),
τίθενται νέες κορυφές 1 έως 11, με την νέα κορυφή 1
του σήμερα επανακαθοριζόμενου αιγιαλού να ταυτίζεται με την κορυφή 11 της γραμμής αιγιαλού του κατά
Φ.Ε.Κ. Δ’ 1496/2005 καθορισμού, ενώ καταργούνται ως
προδήλως εσφαλμένες οι υπόλοιπες κορυφές 12 έως
και 16 αυτής.
Καταργείται δε, η κατά το Φ.Ε.Κ. Δ’ 383/2018 καθορισμένη οριογραμμή αιγιαλού ως προδήλως εσφαλμένη
και αντικαθίσταται από νέα ορθότερη οριογραμμή, υπό
τις νέες κορυφές αιγιαλού 11 έως και 80, με την κορυφή
80 να ταυτίζεται με την τελευταία προς νότο κορυφή 13
αιγιαλού του κατά Φ.Ε.Κ. Δ’ 78/2011 καθορισμού.
2. Επανακαθορίζει αντιστοίχως, το τμήμα υπό στοιχεία
11’ έως και 16’ της οριογραμμής παραλίας του με το Φ.Ε.Κ.
Δ’ 1496/2005 καθορισμού, θέτοντας νέες κορυφές υπό
στοιχεία 1’ έως 11’, σε πλάτος 10 μέτρων από τις αντίστοιχες νέες κορυφές αιγιαλού υπό στοιχεία 1 έως 11.
3. Καθορίζει, το πρώτον, την οριογραμμή παραλίας
στο υπόλοιπο τμήμα της εξεταζόμενης περιοχής (από
κορυφή 11’ έως και 78’), όπου κατά τον καθορισμό του
Φ.Ε.Κ. Δ’ 383/2018 δεν είχε καθοριστεί οριογραμμή παραλίας. Η νέα ζώνη παραλίας υπό στοιχεία 11’ έως και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
78’, τίθεται σε πλάτος των 10 μέτρων από τις αντίστοιχες
νέες κορυφές αιγιαλού υπό στοιχεία 11 έως 80. Το πλάτος
αυτό της ζώνης παραλίας διαμορφώνεται έτσι ίδιο με το
πλάτος της ζώνης παραλίας των κατά Φ.Ε.Κ. Δ’ 1496/2005
και Δ’ 78/2011 όμορων καθορισμών.
4. Αποφαίνεται ότι δεν υφίσταται ζώνη παλαιού αιγιαλού, καθώς κανένα φυσικό στοιχείο δεν καταδεικνύει
ύπαρξη τέτοιας ζώνης.
Η παρούσα απόφαση επανακαθορισμού των ορίων
αιγιαλού, καθορισμού, το πρώτον, των ορίων παραλίας,
επανακαθορισμού οριογραμμών αιγιαλού-παραλίας με
τα συνοδευτικά αυτής, θα δημοσιοποιηθεί στην ιστοσελίδα του Υπουργείου Εθνικής Οικονομίας και Οικονομι-
κών, και συγκεκριμένα στη διεύθυνση: https://www1.
gsis.gr/gspp/dhpe/publicgis/faces/homeShore.
ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ
ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ
Για τον επανακαθορισμό των ορίων αιγιαλού και
τον καθορισμό το πρώτον των ορίων παραλίας
στην περιοχή «Πούντα»Πλατανιστού, Δήμου
Καρύστου Ευβοίας (από θέση με Χ=549874,
Υ=4206108 έως Χ=548930, Υ=4204508), καθώς
και για τον επανακαθορισμό όμορου τμήματος
ορίων αιγιαλού - παραλίας που καθορίστηκαν
στην παραλία «Λιβάδι» Πλατανιστού σύμφωνα
με το Φ.Ε.Κ. (Δ’ 1496/2005) (από θέση Χ=548930,
Υ=4204508, έως Χ=547836, Υ=4204441),
συνολικού μήκους αμφοτέρων 3200 μ.
Στα γραφεία του Λιμεναρχείου Καρύστου, σήμερα
22-02-2023, ημέρα Τετάρτη, και αφότου επισκεφθήκαμε την ως άνω περιοχή την ίδια ημέρα, συνήλθαμε οι
κάτωθι υπογραφόμενοι, ύστερα από την υπό στοιχεία
69122 ΑΠΑ 2023/20-2-2023 πρόσκληση της Προέδρου
της Επιτροπής Καθορισμού Ορίων Αιγιαλού, Παλαιού
Αιγιαλού, Παραλίας (άρθρου 3 του ν. 2971/2001):
1) Σταματούλα Μπαρσάκη, Εφοριακός ΠΕ/Α’, Αναπληρώτρια Προϊσταμένη Κτηματικής Υπηρεσίας Ευβοίας,
σαν Πρόεδρος.
2) Δημήτριος Προκάκης, τοπ/φος μηχ/κός ΠΕ/Α’, υπάλληλος Κτηματικής Υπηρεσίας Ευβοίας, σαν μέλος.
3) Ιωάννης Μανωλουδάκης, Πλωτάρχης Λ.Σ., Λιμενάρχης Καρύστου, σαν μέλος.
4) Νικόλαος Παντέρης, πολιτικός μηχανικός ΠΕ/A’, Προϊστάμενος ΥΔΟΜ Δήμου Καρύστου, σαν μέλος.
5) (Ο νόμιμος αναπληρωτής Διευθυντής ΔΙ.ΠΕ.ΧΩ. Στερεάς Ελλάδας, Ιωάννης Παπαγιαννόπουλος, που αποτελεί
το 5ο μέλος, δεν προσήλθε, καθώς με το υπ’ αρ. 114561/
7-6-2021 έγγραφο ενημέρωσε ότι λόγω ανειλημμένων
υπηρεσιακών υποχρεώσεών του αδυνατεί να παρίσταται στην συνεδρίαση), που αποτελούμε τακτικά ή ανα-
πληρωματικά μέλη της Επιτροπής καθορισμού ορίων
αιγιαλού-παραλίας του άρθρου 3 του ν. 2971/2001 «περί
αιγιαλού-παραλίας και άλλες διατάξεις», σύμφωνα με την
υπ’ αρ. 109842/65543/20-6-2022 (ΑΔΑ: 9ΠΡΤΟΡ10-ΚΝ4)
απόφαση του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας, αφού λάβαμε υπόψη:
1. Τις διατάξεις του ν. 2971/2001 «Περί αιγιαλού-παραλίας» (Α’ 285), όπως τροποποιήθηκε, συμπληρώθη-
κε και ισχύει σήμερα με τους ν. 4281/2014 (Α’ 160) και
ν. 4607/2019 (Α’ 65).
2. Την από 6-9-2021, αίτηση του Βραχνάκη Στυλιανού, τοπογράφου μηχανικού, για τον καθορισμό των
οριογραμμών αιγιαλού - παραλίας στην θέση Πούντα
Λιβάδι Πλατανιστού, μπροστά από την ιδιοκτησία του
Συνεταιρισμού Υπαλλήλων Υπουργείου Εθνικής Άμυνας
και λοιπόν συνιδιοκτητών, με επισυναπτόμενα σε αυτήν,
τοπογραφικό διάγραμμα με ισοϋψείς καμπύλες και σύγχρονο ορθοφωτοχάρτη της περιοχής, τεχνική έκθεση και
Πίνακα Συνιδιοκτητών.
3. Την από 6-9-2021, αίτηση των Σοφίας και Κωνσταντίνου Στόκκιου, Δημητρίου Κωφόπουλου, Δημητρίου
Ζωντού, Χαράλαμπου Ζολώτα, για τον καθορισμό των
οριογραμμών αιγιαλού - παραλίας, η οποία αίτηση κατατέθηκε προς την Κτηματική Υπηρεσία Ευβοίας από
τον ίδιο ως άνω (παρ. 2) μηχανικό Βραχνάκη Στυλιανό.
4. Το υπό στοιχεία Π352Σ από Ιουλίου 2021, κλίμακας
1:1000, τοπογραφικό διάγραμμα του τοπογράφου μηχανικού Στυλιανού Βραχνάκη που κατατέθηκε με την από
6-9-2021, αίτησή του (παρ. 3), στο οποίο περιέχονται
ισοϋψείς υψομετρικές καμπύλες και πρόσφατος ορθοφωτοχάρτης. Το διάγραμμα αυτό, αποτέλεσε το βασικό-
τερο βοήθημα για την σύνταξη του από 22-02-2023 τοπογραφικού διαγράμματος του παρόντος καθορισμού.
5. Το από 22-02-2023 τοπογραφικό διάγραμμα, κλίμακας 1:1000 σε μία (1) πινακίδα, με υπόβαθρο ορθο-
φωτοχάρτη της ΚΤΗΜΑΤΟΛΟΓΙΟ Α.Ε. (περιόδου λήψης
αεροφωτογραφιών 2007-9) με συντάκτη τον τοπογράφο
μηχανικό ΠΕ/Α’ Προκάκη Δημήτριο, υπάλληλο της Κτηματικής Υπηρεσίας Ευβοίας, που θεωρήθηκε την ίδια
ημέρα (22-02-2023) από την Μπαρσάκη Σταματούλα,
εφοριακό ΠΕ/Α’, Αναπληρώτρια Προϊσταμένη της Κτηματικής Υπηρεσίας Εύβοιας.
6. Τον διοικητικό καθορισμό των ορίων αιγιαλού και
παραλίας στη θέση «Λιβάδι» Πλατανιστού, σύμφωνα με την υπό στοιχεία 6826/Φ.αιγ.-παρ. /15-12-2005
(Δ’ 1496/2005) απόφαση του Γενικού Γραμματέα Περιφέρειας Στερεάς Ελλάδας, και η οποία επικύρωσε την
από 29-9-2004 έκθεση της Επιτροπής Αιγιαλού - Παραλίας και τα από Απριλίου 2004 διαγράμματα (2 πινακίδες)
του τοπογράφου μηχανικού Γεώργιου Δ. Μιχαήλ. Ο εν
λόγω καθορισμός έχει πλάτος της ζώνης παραλίας δέκα
μέτρα, και χωροθετείται ομόρως και νότια της εξεταζόμενης σήμερα περιοχής. Από την σημερινή επιτόπια
αυτοψία και την εφαρμογή της καθορισμένης στο Φ.Ε.Κ.
(Δ’1496/2005) οριογραμμής αιγιαλού, προκύπτει ότι στις
τελευταίες προς βορρά κορυφές του αιγιαλού αυτού (κορυφές 11 έως 16) έχει υπεισέλθει σημαντικό σφάλμα,
αφού αυτές τοποθετούνται εντός της αμμώδους ακτής
και εντός της θαλάσσης. Στο από 22-02-2023 διάγραμμα
του παρόντος καθορισμού, οι παλαιές εσφαλμένες κορυφές 11 έως 16, σημειώνονται με πρόθεμα Κ* (ως Κ11,
Κ12,..., Κ16), για να μην συγχέονται με τις νέες ορθότερες
στο σημείο αυτό κορυφές αιγιαλού υπό στοιχεία 1 έως
11. Στο ίδιο διάγραμμα, η καταργούμενη στο σημείο
αυτό οριογραμμή αιγιαλού εμφαίνεται ως διακεκομμέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
νη ερυθρή γραμμή, ενώ η νέα ορθότερη οριογραμμή
αιγιαλού εμφαίνεται ως έντονη συνεχής ερυθρή γραμμή.
Στο νότιο τμήμα της περιοχής μελέτης, στα πρώτα 200
περίπου μέτρα του νέου καθορισμού, στο τμήμα υπό
τις νέες κορυφές αιγιαλού 1 έως και 10, η οριογραμμή
του αιγιαλού τίθεται στο πέρας της αμμώδους ακτής του
«Λιβαδίου» προς την χέρσο. Έτσι, η νέα κορυφή νο.1 του
παρόντος καθορισμού, ταυτίζεται με την κορυφή νο.11
του από έτους 2005 αιγιαλού, ενώ η νέα κορυφή παραλίας νο.1’ ταυτίζεται με την κορυφή νο.11’ της παραλίας
του έτους 2005.
7. Τον διοικητικό καθορισμό των ορίων αιγιαλού και
παραλίας στη θέση «Ποτάμι» Πλατανιστού, σύμφωνα
με την υπ’ αρ. 4718/27322/5-4-2011 (Δ’ 78) απόφαση
της Γενικής Γραμματέως Αποκεντρωμένης Διοίκησης
Θεσσαλίας - Στερεάς Ελλάδας, και η οποία επικύρωσε
την από 23-12-2009 έκθεση της Επιτροπής ΑιγιαλούΠαραλίας και τα από Ιουλίου 2009 διαγράμματα (3 πι-
νακίδες) του τοπ. μηχ. Γεώργιου Δ. Μιχαήλ. Ο εν λόγω
καθορισμός έχει πλάτος της ζώνης παραλίας δέκα μέτρα,
και χωροθετείται ομόρως και βόρεια της εξεταζόμενης
σήμερα περιοχής. Στο από 22-02-2023 σχέδιο του παρόντος καθορισμού, εμφαίνονται οι κορυφές αιγιαλού
και παραλίας του με Φ.Ε.Κ. (Δ’ 78/2011) καθορισμού, με
πρόθεμα Μ*(..., Μ10, Μ11, Μ12, Μ13 και..., Μ10’, Μ11’,
Μ12’, Μ13’), προκειμένου να μην συγχέονται με τις σήμερα προσδιοριζόμενες κορυφές αιγιαλού - παραλίας. Η
τελευταία κορυφή του παρόντος αιγιαλού, νο.80, τίθεται
στην ίδια ακριβώς θέση με την τελευταία κορυφή νο.13
(Μ13) του αιγιαλού του έτους 2011, ενώ αντιστοίχως και
η κορυφή παραλίας νο.78’ του παρόντος καθορισμού
τίθεται στην ίδια ακριβώς θέση με την κορυφή νο.13’ της
παραλίας του έτους 2011. Επίσης, προκειμένου να επιτευχθεί ενιαίο πλάτος ζώνης παραλίας 10 μέτρων, τέθηκε
η προτελευταία κορυφή 77’ του παρόντος καθορισμού
σε κατάλληλη θέση επιτεύχθηκε ενιαίο πλάτος 10 μ. για
την ζώνη παραλίας, στον παρόντα καθορισμό. Να σημειωθεί ότι δεν έχει συντελεστεί μέχρι σήμερα, σχετική
αναγκαστική απαλλοτρίωση της ζώνης παραλίας.
8. Την υπ’ αρ. 14008/132512/4-9-2018, δημοσιευμένη
στην Εφημερίδα της Κυβερνήσεως Δ’ 383/2018, απόφαση του Συντονιστή Αποκεντρωμένης Διοίκησης Θεσσα-
λίας Στερεάς Ελλάδας με την οποία οριστικοποιήθηκε
η Προκαταρκτική Οριογραμμή Αιγιαλού (ΠΟΑ) για την
χωρική αρμοδιότητα της ΠΕ Εύβοιας, όπως αυτή έχει
χαραχθεί από την Ε.Κ.Χ.Α. Α.Ε και ισχύει για την εξεταζόμενη περιοχή. Σύμφωνα με τα αναφερόμενα στην εν
λόγω απόφαση δεν χαράχθηκε οριογραμμή παραλίας,
για την οριοθέτηση της οποίας απαιτείται η σύγκλιση
της αρμόδιας Επιτροπής. Αναφορικά με την οριογραμμή
του αιγιαλού, η Επιτροπή από την επιτόπια σημερινή
μετάβασή της στην περιοχή και την ιδία αντίληψη των
μελών περί της ανάβασης των μέγιστων χειμέριων κυμάτων, την μορφολογία της ακτής και τα σχετικά κριτήρια
του άρθρου 9 του ν. 2971/2001, υιοθέτησε νέες κορυφές
αιγιαλού σε ορθότερες θέσεις.
Ειδικότερα, διαπιστώθηκε η χωρική αστοχία της υφιστάμενης οριογραμμής αιγιαλού Φ.Ε.Κ. (Δ’ 383/2018),
καθώς αυτή έχει τεθεί εντός της χέρσου σε ύψη από
την στάθμη της θάλασσας που φτάνουν συχνά τα 90
έως και 170 μ., απέχοντας μάλιστα από την ακτογραμμή
έως και 160 μ., ενώ ταυτόχρονα, σε πολύ μεγάλο μέρος της ως άνω ζώνης αιγιαλού διαπιστώνεται μόνιμη
πολυετής βλάστηση (ασφάκες, θυμάρια, κ.λπ.). Όλα τα
παραπάνω αποτελούν σαφείς ενδείξεις ότι η ανάβαση
των χειμέριων κυμάτων δεν φτάνει στις θέσεις που έχει
τεθεί φωτογραμμετρικά η οριογραμμή αιγιαλού σύμφωνα με το Φ.Ε.Κ. (Δ’ 383/2018). Έτσι, δια του παρόντος
καθορισμού η Επιτροπή προσδιόρισε νέα ορθότερη
οριογραμμή του αιγιαλού σε τέτοιες θέσεις, ώστε το
υψόμετρό τους να μην ανέρχεται άνω των 30 μέτρων
από την θάλασσα, και να μην ξεπερνά την οριζόντια
απόσταση των 40 μ. από την ακτογραμμή, λαμβάνοντας
πάντα υπόψη την έντονη κατωφέρεια της χέρσου προς
την θάλασσα, αλλά και την δράση των κυμάτων του
ανοιχτού πελάγους. Στο από 22-02-2023 τοπογραφικό
διάγραμμα του παρόντος καθορισμού, η καταργούμενη οριογραμμή του κατά Φ.Ε.Κ. (Δ’ 383/2018) αιγιαλού
εμφαίνεται με διακεκομμένη ερυθρή γραμμή, ενώ η νέα
ορθότερη οριογραμμή αιγιαλού εμφαίνεται με συνεχή
ερυθρή γραμμή.
Με δεδομένη την νέα θέση του αιγιαλού, η Επιτροπή
προσδιόρισε και την οριογραμμή της παραλίας, η οποία
μέχρι σήμερα δεν είχε χαραχθεί, θέτοντας αυτήν στα
10 μ. εσώτερα της οριογραμμής αιγιαλού, υιοθετώντας
δηλαδή το ίδιο πλάτος ζώνης παραλίας που έχουν και
οι εκατέρωθεν ήδη καθορισμένοι αιγιαλοί των Φ.Ε.Κ.
(Δ’ 1496/2005 και Δ’ 78/2011).
9. Την εκ της σημερινής επιτόπιας μετάβασης των μελών στην εξεταζόμενη ακτή, σχηματισθείσα αντίληψη
για το πλάτος της βρεχόμενης ζώνης της ξηράς και άλλα
συναφή στοιχεία που προβλέπονται από το άρθρο 9 του
ν. 2971/2001 και ειδικότερα:
α) Την γεωμορφολογία του εδάφους: Στην περιοχή
μελέτης, η όπισθεν της ακτής στεριά είναι ορεινή και
βραχώδης, η οποία κατέρχεται προς την θάλασσα με
έντονη κλίση καταλήγοντας στο μεγαλύτερο τμήμα
της σε κατακόρυφες βραχώδεις ακτές. Οι κλίσεις γίνονται ηπιότερες στα νότια τμήματα της εξεταζόμε-
νης περιοχής, προς τον όρμο «Λιβάδι». Στον βορρά,
απαντάται το τοπικό ακρωτήριο του Πλατανιστού, από
όπου προς νότον εκτείνονται ακτές με προσανατολισμό
ανατολικό - νοτιοανατολικό, ενώ ακόμα νοτιότερα, στο
βόρειο άκρο του όρμου «Λιβάδι», οι ακτές αποκτούν
νότιο προσανατολισμό, είναι προστατευμένες από τους
βόρειους ανέμους και διαθέτουν έμπροσθεν των βραχωδών απολήξεων και αμμώδη παραλία. Βορειότερα
του ακρωτηρίου «Πλατανιστός», οι βραχώδεις - σχεδόν κάθετες - ακτές στρέφουν τοπικά προς δυσμάς -
αποτελώντας το νότιο άκρο του όρμου «Ποτάμι». Με
καθαρά βόρειο προσανατολισμό στο σημείο αυτό, οι
ακτές δέχονται όλη την δύναμη του κυματισμού που
προκαλείται από τους επικρατέστερους στην περιοχή
Β-ΒΑ ανέμους που κατέρχονται από το Βόρειο Αιγαίο
Πέλαγος,
β) το φυσικό όριο βλάστησης: Η τυπική βλάστηση της
περιοχής περιορίζεται σε πολυετείς θάμνους, όπως θυμάρια, ασφάκες, κ.λπ., ενώ η έλλειψη μεγαλύτερων φυτών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
εξηγείται λόγω των ισχυρών ανέμων που πνέουν τακτικά
στην περιοχή. Η φυτοκάλυψη ωστόσο περιορίζεται και από
το βραχώδες και κρημνώδες έδαφος πλησίον της ακτής,
γ) το ιδιαίτερα μεγάλο ανάπτυγμα πελάγους και οι επικρατούντες άνεμοι: η εξεταζόμενη περιοχή βρίσκεται
στις ανατολικές ακτές του Δήμου Καρυστίας, έχοντας ΒΑ
όλο το Αιγαίο Πέλαγος έμπροσθεν αυτής (στα 120 χλμ
εντοπίζεται η Χίος και ακόμα μακρύτερα οι ακτές της
Μικράς Ασίας), ενώ ΝΔ απαντάται η Άνδρος (στα 12 χλμ).
Η περιοχή μελέτης εντοπίζεται στο βόρειο άκρο του διαύλου Καφηρέως (ή αλλιώς Κάβο Ντόρο) μεταξύ των
νήσων Εύβοιας και Άνδρου. Λόγω του προσανατολισμού
του διαύλου (Β-ΒΑ: η διεύθυνση από όπου κατέρχονται
οι βόρειοι άνεμοι), αλλά και των ορεινών όγκων της Εύβοιας και της Άνδρου, έχουμε φαινόμενα ενίσχυσης των
βορείων ανέμων που προκαλεί ο «καναλισμός» τους στο
στενό του Καφηρέα. Ο χειμώνας θεωρείται η πιο «ανεμώδης» εποχή του έτους, με μέγιστες ταχύτητες στους
επικρατούντες βόρειους ανέμους που κυμαίνονται στα
5.5 m/sec (η μέγιστη ένταση ανέμου στον μετεωρολογικό σταθμό Σκύρου υπολογίστηκε στους 15 κόμβους),
δ) την μορφολογία του πυθμένα, η οποία είναι βραχώδης πλησίον της ακτής, με απότομα βάθη από 5 έως 10 μ.
αμέσως μετά τις απόκρημνες πλαγιές των ορεινών όγκων,
ενώ στην συνέχεια απαντάται αμμώδης πυθμένας ήπιας
κλίσης, τέτοιας ώστε στα 100 μ. από την ακτή (κατά μέσο
όρο, σύμφωνα με ναυτικούς χάρτες της περιοχής) να απαντάται βάθος 20 μ. Στη συνέχεια οι κλίσεις γίνονται ακόμα
ηπιότερες αφού στα επόμενα 250 μ. μήκους το βάθος
φτάνει τα 50 μ. Στο νότιο τμήμα της περιοχής μελέτης,
στα πρώτα 200 περίπου μέτρα του νέου καθορισμού, στο
τμήμα υπό τις νέες κορυφές αιγιαλού 1 έως και 10, ο συνεχόμενος της αμμώδους ακτής πυθμένας είναι αμμώδης/
κατά τόπους βραχώδης, με μικρά βάθη και πολύ ήπια
κλίση (στα 400 μ. από την ακτή το βάθος γίνεται 20 μ. Εκεί
η δύναμη των κυμάτων αποσβένεται επί της αμμώδους
ακτής, και για τον λόγο αυτόν, η επανακαθοριζόμενη (στο
σημείο αυτό) οριογραμμή αιγιαλού τίθεται στην έναρξη
των βραχωδών χαμηλών ορεινών όγκων.
10. Την μη ύπαρξη παράκτιων φυσικών πόρων.
11. Την μη ύπαρξη τεχνικών έργων στον αιγιαλό.
12. Την μη ύπαρξη εγκεκριμένων χωροταξικών κατευθύνσεων και χρήσεων γης που να επηρεάζουν την παρά-
κτια ζώνη, πλην όμως η εξεταζόμενη περιοχή εμπίπτει
εντός της ζώνης προστασίας της φύσης ΝΑΤURA 2000
GR2420012 «ΟΡΟΣ ΟΧΗ, ΠΑΡΑΚΤΙΑ ΖΩΝΗ ΚΑΙ ΝΗΣΙΔΕΣ».
13. Την μη ύπαρξη καταγεγραμμένων δημοσίων κτημάτων στην περιοχή.
Ύστερα από τα παραπάνω η Επιτροπή, αποφασίζει:
α. Επανακαθορίζει επί του 22-2-2023 τοπογραφικού
διαγράμματος κλίμακας 1/1000, με υπόβαθρο ορθοφωτοχάρτη της Κτηματολόγιο ΑΕ περιόδου 2007-9,
του τοπογράφου μηχανικού της Κτηματικής Υπηρεσίας Ευβοίας, Δημητρίου Προκάκη ΠΕ/Α’, την οριο-
γραμμή του αιγιαλού με κόκκινη συνεχή πολυγωνική
γραμμή υπό στοιχεία 1,2,3,...,80, συνολικού μήκους
3200 μ.
Ο ως άνω επανακαθορισμός της οριογραμμής αιγιαλού, εφαρμόζεται επί δύο διαφορετικών - όμορων με-
ταξύ τους παλαιότερων διοικητικών καθορισμών αιγιαλού - παραλίας σύμφωνα με τα Φ.Ε.Κ. (Δ’ 1496/2005 και
Δ’ 78/2011), όπου για τον μεν πρώτο Φ.Ε.Κ. (Δ’ 1496/2005),
τίθενται νέες κορυφές 1 έως 11, με την νέα κορυφή 1 του
σήμερα επανακαθοριζόμενου αιγιαλού να ταυτίζεται με
την κορυφή 11 της γραμμής αιγιαλού του κατά Φ.Ε.Κ.
(Δ’ 1496/2005( καθορισμού, ενώ καταργούνται ως προδήλως εσφαλμένες οι υπόλοιπες κορυφές 12 έως και
16 αυτής.
Καταργείται δε, η κατά Φ.Ε.Κ. (Δ’ 383/2018) καθορισμένη οριογραμμή αιγιαλού ως προδήλως εσφαλμένη και
αντικαθίσταται από νέα ορθότερη οριογραμμή, υπό τις
νέες κορυφές αιγιαλού 11 έως και 80, με την κορυφή 80
να ταυτίζεται με την τελευταία προς νότον κορυφή 13
αιγιαλού του κατά Φ.Ε.Κ. (Δ’ 78/2011) καθορισμού.
β. Επανακαθορίζει αντιστοίχως, το τμήμα υπό στοιχεία
11’ έως και 16’ της οριογραμμής παραλίας του με Φ.Ε.Κ.
(Δ’ 1496/2005) καθορισμού, θέτοντας νέες κορυφές υπό
στοιχεία 1’ έως 11’, σε πλάτος 10 μ. από τις αντίστοιχες
νέες κορυφές αιγιαλού υπό στοιχεία 1 έως 11.
γ. Καθορίζει το πρώτον την οριογραμμή παραλίας στο
υπόλοιπο τμήμα της εξεταζόμενης περιοχής (από κορυφή 11’ έως και 78’), όπου κατά τον καθορισμό του Φ.Ε.Κ.
(Δ’ 383/2018) δεν είχε καθοριστεί οριογραμμή παραλίας.
Η νέα ζώνη παραλίας υπό στοιχεία 11’ έως και 78’, τίθεται
σε πλάτος των 10 μ. από τις αντίστοιχες νέες κορυφές
αιγιαλού υπό στοιχεία 11 έως 80. Το πλάτος αυτό της
ζώνης παραλίας διαμορφώνεται έτσι ίδιο με το πλάτος
της ζώνης παραλίας των κατά Φ.Ε.Κ. (Δ’ 1496/2005 και
Δ’ 78/2011) όμορων καθορισμών.
δ. Αποφαίνεται ότι δεν υφίσταται ζώνη Παλαιού αιγιαλού, καθώς κανένα φυσικό στοιχείο δεν καταδεικνύει
ύπαρξη τέτοιας ζώνης.
Όλες οι παραπάνω νέες κορυφές αιγιαλού και παραλίας με τις καρτεσιανές συντεταγμένες τους στο Ελληνικό
Γεωδαιτικό Σύστημα Αναφοράς ΕΓΣΑ ’87, παρατίθενται
στους εμφαινόμενους πίνακες του από 22-02-2023 τοπογραφικού διαγράμματος καθορισμού αιγιαλού - πα-
ραλίας, κλίμακας 1:1000 του τοπογράφου μηχανικού
Δημητρίου Προκάκη ΠΕ/Α’.
Η Επιτροπή
ΣΤΑΜΑΤΟΥΛΑ
ΔΗΜΗΤΡΙΟΣ
ΜΠΑΡΣΑΚΗ
ΠΡΟΚΑΚΗΣ
ΙΩΑΝΝΗΣ
ΝΙΚΟΛΑΟΣ
ΜΑΝΩΛΟΥΔΑΚΗΣ
ΠΑΝΤΕΡΗΣ
Η Γραμματέας
ΜΑΡΙΑ ΦΟΥΣΕΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
Η ισχύς της παρούσας αρχίζει με τη δημοσίευσή της στην Εφημερίδα της Κυβερνήσεως.
Η παρούσα απόφαση με την έκθεση της Επιτροπής και το διάγραμμα, να δημοσιευθούν στην Εφημερίδα της
Κυβερνήσεως.
Λάρισα, 23 Απριλίου 2024
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 261/26.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400261.pdf | Tokens: 27474]